Što wopřijeća kaž zastaranska połnomóc (Betreuungsvollmacht), staraćelska połnomóc (Vorsorgevollmacht) a postajenje pacienta (Patientenverfügung) poprawom konkretnje woznamjenjeja, a kotry dokument za sebje trjebam? Što so stanje, njeje-li w tym zmysle ničo rjadowane? Dosaha formular za tajke rjadowanja a, hdyž haj, kotry formular wupjelnju a kak swoje přeća najlěpje sformuluju, zo jednaja zamołwići w chutnym padźe po mojej woli? Kotre kopolaki móža so jewić? Na tajke a podobne prašenja wotmołwja Susann Sperling ze Sakskeje centrale za přetrjebarjow na přednoškach. Mjez druhim čini to tež 30. januara we Wojerowskej wotnožce poradźowarnje. Silke Richter je so z referentku projekta „Hospodarski škit přetrjebarjow“ rozmołwjała.
Knjeni Sperling, stej staraćelska połnomóc a postajenje pacienta přeco hišće tabutemje?
szl_Latn hrv_Latn